
ΕΦΗΝΙΕΡΙΣ ΤΗ! ΚΥΒΕΡΝΗΕΕΟΕ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

28 ΔΕΚΕΜΒΡΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

1243 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης μ 2 225 που βρίσκεται στην 
κτηματική περιοχή της κοινότητας Νέας Πεντέλης Αττικής για 
την εγκατάσταση του χαλύβδινου Πύργου αριθμός Α 25 της 
Γ,Μ. 400 Κν«ΠΑΛΛΗΝΗ-ΑΓ. ΣΤΕΦΑΝΟΣ.» σε νέα θέση. . 1 
Αναγκαστική απαλλοτρίωση έκτασης για τη βελτίωση της οδού 
προσπελάσεως από διασταύρωση Επαρχιακής οδού Αναβύσσου - 
Καλυβιών Κόμβου Ολύμπου Φερίζης έως οικοπέδου ΚΤΕΟ. 2 
Ορισμός τμήματος από τη Χ.Θ. 0+000 έως τη Χ.Θ. 1+675 της 
Κοινοτικής οδού που συνδέει τον οικισμό Ρόγγια με την επαρ¬ 
χιακή οδό Τρικάλων - Μικρό Κεφαλόβρυσο Ν. Τρικάλλων στο 
οποίο προβλέπεται απαλλοτρίωση ακινήτων για τη βελτίωσή 


της. 3 

Κήρυξη ως αναδασωτέας συνιδιοκτήτης εκτάσεως 1.300 στρεμμά¬ 
των στη θέση Κουφοξυλιά της Κοινότητας Νεοχωρίου Δομοκού 

του Νομού Φθιώτιδος. 4 

Κήρυξη ως αναδασωτέας ιδιωτικής εκτάσεως 1.180 στρεμμάτων 
στη θέση Μπαξαΐ της Κοινότητας Στύρφακας του Νομού Φθιώ¬ 
τιδος.-. 5 

Κήρυξη αναδασωτέας έκτασης 50 στρεμμάτων στη θέση «Κατσίκα» 
της Κοινότητας Ν. Τενέδου του Νομού Χαλκιδικής. 6 

ΠΟΛΕΟΔΟΜΙΑ 

ΑΠΟΦΑΣΕΙΣ 


Τροποποίηση του ρυμοτομικού σχεδίου Θεσ/νίκης, στα Ο.Τ. που 
περικλείονται από τους δρόμους Ολύνθου - Ιπποδρομίου και 
ανωνύμου, με το χαρακτηρισμό χώρου Νηπιαγωγείου. 7 

ΑΝΑΚΟΙΝΩΣΕΙΣ 

Ειδοποίηση για παρακατάθεση αποζημίωσης των φερομένων ως 
ιδιοκτητών για τη διάνοιξη του ανωνύμου δημοτικού δρόμου με¬ 


ταξύ των ΟΤ 76 και 77 του Σχεδ. Πόλεως Διστόμου. 8 

Ειδοποίηση παρακατάθεσης ποσού προσωρινής αποζημίωσης απαλ- 

λοτριωθέντος ακινήτου στο Ν. Φθιώτιδας. 9 

Ειδοποίηση για την παρακατάθεση αποζημιώσεως από αναγκα¬ 
στική απαλλοτρίωση (προσκύρωση) οικοπεδικού τμήματος στην 
Περιοχή Άνω Πόλης Θεσσαλονίκης.10 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 24369 (1) 

Αναγκαστική απαλλοτρίωση έκτασης μ 2 225 που βρίσκεται στην κτη¬ 
ματική περιοχή της κοινότητας Νέας Πεντέλης Αττικής για την 

εγκατάσταση του χαλύβδινου Πύργου αριθμός Α 25 της Γ.Μ. 400 

Κν «ΠΑΛΛΗΝΗ - ΑΓ. ΣΤΕΦΑΝΟΣ» σε νέα θέση. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων», σε συνδυασμό με τις διατάξεις του Β. Δ/τος 139/ 
1971 «περί της αρμοδιότητος των Νομαρχών προς κήρυξιν αναγκαστι¬ 
κών τινων απαλλοτριώσεων». 

2. Τις διατάξεις του άρθρου 4 παρ. 2 του Νόμου 1468/1950 «περί 
ιδρύσεως Δημοσίας Επιχειρήσεως Ηλεκτρισμού» όπως έχει τροποποιη¬ 
θεί και συμπληρωθεί μεταγενέστερα, δυνάμει του Α.Ν. 672/1951, που 
κυρώθηκε με το Νόμο 2113/1952. 

3. Τις διατάξεις του άρθρου 9 του Α.Ν. 1566/1950 «περί κυρώ- 
σεως της μετά του οίκου «ΕΒΑ5ΘΟ» συναφθείσης την 20ήν Ιουλίου 
1950 συμβάσεως κ.λπ. όπως έχουν κυρωθεί, τροποποιηθεί και συ¬ 
μπληρωθεί με το Νόμο 1633/1951. 

4. Την απόφαση του Διοικητικού Συμβουλίου της Δημόσιας Επιχεί¬ 
ρησης Ηλεκτρισμού 149 (συνεδρίαση 22/19.5.87), αποφασίζουμε: 

Κηρύσσουμε την αναγκαστική απαλλοτρίωση εκτάσεως μ 2 225 που 
βρίσκεται στην κτηματική περιοχή της κοινότητας Νέας Πεντέλης Αττι¬ 
κής για λόγους δημόσιας ωφέλειας και ειδικότερα για την τοποθέτηση 
του χαλύβδινου Πύργου Α 25 της Γ.Μ. 400 Κν Παλλήνης - Άγιος 
Στέφανος σε νέα θέση. 

Η απαλλοτριούμενη έκταση εικονίζεται στα τοπογραφικά στο με 
αριθμό 31258/Β/2-80 φύλλο 7 από 12 και με κλίμακα 1 προς 1.000 
κτηματολογικό διάγραμμα και στον επάνω σ’ αυτό κτηματολογικό πί¬ 
νακα που έχει συντάξει η αρμόδια υπηρεσία της ΔΕΗ και έχει θεωρήσει 
ο δ/ντής Τεχνικών Υπηρεσιών Νομαρχίας Ανατολικής Αττικής με ημε¬ 
ρομηνία 9.7.1987 Φραγκίσκος Σακελλαρίδης. 

Στην έκταση που απαλλοτριώνεται και εμφαίνεται στον κτηματολο¬ 
γικό πίνακα αριθμός ιδιοκτησίας 46Α προβάλλει δικαιώματα κυριότη¬ 
τας η Βενετία Μαρίνη. 

Η απαλλοτρίωση κηρύσσεται υπέρ της ΔΕΗ και με δαπάνες της. 

Η παρούσα να δημοσιευθεί στην Εφημερίδα της Κυβερνήσεως. 

Αγία Παρασκευή, 3 Δεκεμβρίου 1987 
Ο Νομάρχης 

ΗΡΑΚΛΗΣ ΠΑΠΑΔΟΠΟΪΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 24385 (2) 

Αναγκαστική απαλλοτρίωση έκτασης για τη βελτίωση της οδού προ- 
σπελάσεως από διασταύρωση Επαρχιακής οδού Αναβύσσου - Καλυ¬ 
βιών Κόμβου Ολύμπου Φερίζης έως οικοπέδου ΚΤΕΟ. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων», σε συνδυασμό με τις διατάξεις του Β. Δ/τος 139/ 
1971 «περί της αρμοδιότητος των Νομαρχών προς κήρυξιν αναγκαστι¬ 
κών τινων απαλλοτριώσεων». 

2. Τις διατάξεις του άρθρου 23 του από 25.11.1929 Δ/τος «περί 
κωδικοποιήσεως των περί κατασκευής και συντηρήσεως οδών κειμένων 
διατάξεων». 

3. Τις διατάξεις του άρθρου 1 του Ν. 653/1977 «περί υποχρεώσεων 
των παρόδιων ιδιοκτητών διά την διάνοιξιν εθνικών οδών κ.λπ» όπως 
συμπληρώθηκαν με τις παρ. 9 και 10 του άρθρου 62 του Ν. 947/1979 
και την παρ. 4 του άρθρου 9 του Ν. 960/1979, για την εκτέλεση των 
οποίων εκδόθηκε το Π.Δ. 929/1979. 

4. Την αριθμ. Τ.Τ. 1099/17.3.1986 απόφαση του Νομάρχη Ανα¬ 
τολικής Αττικής, για εφαρμογή του άρθρου 1 του Ν. 653/1977 «περί 
υποχρεώσεων των παρόδιων ιδιοκτητών για την διάνοιξη εθνικών 
οδών», αποφασίζουμε: 

Κηρύσσουμε την αναγκαστική απαλλοτρίωση για λόγους δημόσιας 
ωφέλειας και ειδικότερα για τη βελτίωση της οδού προσπελάσεως από 
διασταύρωση επαρχιακής οδού Αναβύσσου - Καλυβιών Κόμβου Ολύ¬ 
μπου Φερίζης έως οικοπέδου ΚΤΕΟ, έκτασης 15.336,80 μ 2 που βρί¬ 
σκεται στον Δήμο Λαυρίου και απεικονίζεται στο με κλίμακα 1:1000 
κτηματολογικό διάγραμμα και στον αντίστοιχο κτηματολογικό πίνακα, 
τα οποία έχουν συνταχθεί από το μηχανικό Αρ. Μπουλούκο και έχουν 
θεωρηθεί από το Δ/ντή των Τεχνικών Υπηρεσιών της Νομαρχίας Ανα¬ 
τολικής Αττικής Φραγκ. Σακελλαρίδη. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: Σουγιάννης Ιωάννης - Ε. Δημητριάδης - Δ. Κουρτάκης - Γε- 
ράκης - Κάλλιας Παναγιώτης - Κοινότης Καλυβιών. 

Η απαλλοτρίωση κηρύσσεται υπέρ του Δημοσίου και με δαπάνη α) 
του Νομαρχιακού Ταμείου Αττικής και β) των παρόδιων ιδιοκτητών 
που ωφελούνται με τις προϋποθέσεις του νόμου. 

Η απρφαση αυτή να δημοσιευθεί στην Εφημερίδα της Κυβερνή- 
σεως. 

Αγία Παρασκευή, 3 Δεκεμβρίου 1987 
Ο Νομάρχης 

ΗΡΑΚΛΗΣ ΠΑΠΑΔΟΠΟΤΛΟΣ 

-♦- 

Αριθ. Ε. 6183 (3) 

Ορισμός τμήματος από τη Χ.Θ. 0+000 έως τη Χ.Θ. 1+675 της Κοι¬ 
νοτικής οδού που συνδέει τον οικισμό Ρόγγια με την επαρχιακή οδό 
Τρικάλων - Μικρό Κεφαλόβρυσο Ν. Τρικάλλων στο οποίο προβλέπε- 
ται απαλλοτρίωση ακινήτων για τη βελτίωσή της. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Το Π.Δ. 797/71 «περί αναγκαστικών απαλλοτριώσεων». 

2. Το ΒΔ 139/71 «περί αρμοδιότητος των Νομαρχών για κήρυξη 
αναγκαστικών απαλλοτριώσεων». 

3. Το άρθρο 2 του από 25.11.1929 Δ/τος «περί κωδικοποιήσεως 
των κειμένων διατάξεων περί κατασκευής και συντηρήσεως οδών». 


4. Το Π.Δ. 653/77 όπως έχει τροποποιηθεί και συμπληρωθεί με τις 
διατάξεις των Π.Δ. 947/77 και 690/77 και με το Π.Δ. 929/79 «περί 
υποχρεώσεων των παρόδιων ιδιοκτητών για τη διάνοιξη οδών κ.λπ.». 

5. Την ανάγκη βελτιώσεως και ασφαλτοστρώσεως της κοινοτικής 
οδού που συνδέει τον οικισμό Ρόγγια με την επαρχιακή οδό Τρικάλων - 
Μικρό Κεφαλόβρυσο από Χ.Θ. 0+000 έως Χ.Θ. 1+675 προς επίτευξη 
καλύτερης και ασφαλέστερης κυκλοφορίας των οχημάτων, αποφασί¬ 
ζουμε: 

Ορίζουμε το τμήμα από Χ.Θ. 0+000 έως Χ.Θ. 1+675 της κοινοτι¬ 
κής οδού που συνδέει τον οικισμό Ρόγγια με την επαρχιακή οδό Τρικά¬ 
λων - Μικρό Κεφαλόβρυσο το οποίο προβλέπεται να βελτιωθεί και να 
ασφαλτοστρωθεί όπως απεικονίζεται στο κτηματολογικό διάγραμμα 
και τον κτηματολογικό πίνακα που συντάχθηκαν από την ΔΤΥΝ Τρικά¬ 
λων. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Τρίκαλα, 10 Νοεμβρίου 1987 
· Ο Νομάρχης 

Π. ΡΙΖΟΣ 

-♦- 

Αριθ. 3.917 (4) 

Κήρυξη ως αναδασωτέας συνιδιοκτήτης εκτάσεως 1.300 στρεμμάτων 

στη θέση Κουφοξυλιά της Κοινότητας Νεοχωρίου Δομοκού του Νο¬ 
μού Φθιώτιδος. 

Ο ΔΙΕΥΘΥΝΤΗΣ ΔΑΣΩΝ Ν. ΦΘΙΩΤΙΔΟΣ 
Έχοντας υπόψη: 

1. Τις διατάξεις του άρθρου 111 παρ. 3 του Συντάγματος. 

2. Τις περί διοικητικής αποκεντρώσεως διατάξεις. 

3. Τις διατάξεις του Νόμου 998/79 «περί προστασίας των δασών 
και των δασικών εν γένει εκτάσεων της Χώρας» και συγκεκριμένα: α) 
του άρθρου 41 παράγραφος 1 και 3, β) του άρθρου 38 παράγραφος 1. 

4. Τις διαταγές του Υπουργείου Γεωργίας: α) 160417/1180/ 
8.7.80, β)182447/3049/24.9.80. 

5. Την αριθ. 7453/4.12.87 πρόταση του Δασαρχείου Λαμίας περί 
κηρύξεως αναδασωτέας, της αναφερόμενης στο θέμα εκτάσεως. 

6. Την αριθ. 22961/85 απόφαση του Νομάρχη Φθ/δος «περί παρα- 
χωρήσεως αρμοδιοτήτων κ.λπ.», αποφασίζουμε: 

Κηρύσσουμε αναδασωτέα, με σκοπό την επαναδημιουργία της δασι¬ 
κής βλαστήσεως που καταστράφηκε από πυρκαγιά και θα επιτευχθεί με 
φυσική αναγέννηση και τη διατήρηση του χαρακτήρα του δάσους, ώστε 
να αποκλεισθεί η διάθεση αυτή για άλλο σκοπό, τη συνιδιοκτήτη έκταση 
των χιλίων τριακοσίων (1.300) στρεμ. που βρίσκεται στη θέση Κουφο¬ 
ξυλιά της Κοινότητας Νεοχωρίου Δομοκού του Νομού Φθιώτιδος και 
προσδιορίζεται από τα στοιχεία Α, Β, Γ, Δ, Ε, Ζ, Η, Θ, I, Α, όπως φαί¬ 
νονται στο συνημμένο διάγραμμα το οποίο αποτελεί αναπόσπαστο μέρος 
της αποφάσεως αυτής και έχει όρια: 

Ανατολικά: Με αγροτικό δρόμο και πέραν συν/το δάσος. 

Δυτικά: Με συνιδιόκτητο δάσος. 

Βόρεια: Με δασική έκταση όρια Νομού Μαγνησίας. 

Νότια: Με αγροτικό δρόμο και συνιδιόκτητο δάσος. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Λαμία, 9 Δεκεμβρίου 1987 
Με εντολή Νομάρχη 
Ο Διευθυντής Δασών 
ΓΕΡ. ΖΑΜΑΝΗΣ 



£/ο 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 3.918 (5) 

Κήρυξη ως αναδασωτέας ιδιωτικής εκτάσεως 1.180 στρεμμάτων στη 
θέση Μπαξαΐ της Κοινότητας Στύρφακας του Νομού Φθιώτιδος. 

Ο ΔΙΕΥΘΥΝΤΗΣ ΔΑΣΩΝ Ν. ΦΘΙΩΤΙΔΟΣ 
Έχοντας υπόψη: 

1. Τις διατάξεις του άρθρου 111 παρ. 3 του Συντάγματος. 

2. Τις περί διοικητικής αποκεντρώσεως διατάξεις. 

3. Τις διατάξεις του Νόμου 998/79 «περί προστασίας των δασών 
και των δασικών εν γένει εκτάσεων της Χώρας» και συγκεκριμένα: α) 
του άρθρου 41 παράγραφος 1 και 3, β) του άρθρου 38 παράγραφος 1. 

4. Τις διαταγές του Υπουργείου Γεωργίας: α) 160417/1180/ 
8.7.80, β)182447/3049/24.9.80. 

5. Την αριθ. 7489/7.12.87 πρόταση του Δασαρχείου Λαμίας περί 
κηρΰξεως αναδασωτέας της αναφερόμενης στο θέμα εκτάσεως. 

, 6. Την αριθ. 22961/85 απόφαση του Νομάρχη Φθ/δος «περί παρα- 

χωρήσεως αρμοδιοτήτων κ.λπ.», αποφασίζουμε: 

Κηρύσσουμε αναδασωτέα, με σκοπό την επαναδημιουργία της δασι¬ 


κής βλαστήσεως που καταστράφηκε από πυρκαγιά και θα επιτευχθεί με 
φυσική αναγέννηση και τη διατήρηση του χαρακτήρα της δασικής εκτά¬ 
σεως, ώστε να αποκλεισθεί η διάθεση αυτής για άλλο σκοπό, την ιδιω¬ 
τική έκταση των χιλίων εκατόν ογδόντα (ϊ. 180) στρεμ. που βρίσκεται 
στη θέση Μπαξαΐ της Κοινότητας Στύρφακας του Νομού Φθιώτιδος και 
προσδιορίζεται από τα στοιχεία 1, 2, 3, 4, 5, 6, 7, 8, 1, όπως φαίνονται 
στο συνημμένο διάγραμμα το οποίο αποτελεί αναπόσπαστο μέρος της ' 
αποφάσεως αυτής και έχει όρια: 

Ανατολικά: Με ιδιωτική δασική έκταση. 

Δυτικά: Με αγροτικές καλλιέργειες και ιδιωτική δασική έκταση. 

Βόρεια: Με δημόσια δασική έκταση και ιδιωτική δασική έκταση. 

Νότια: Με αγροτικές καλλιέργειες και ιδιωτική δασική έκταση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Λαμία, 9 Δεκεμβρίου 1987 
Με εντολή Νομάρχη 
Ο Διευθυντής Δασών 
ΓΕΡ. ΖΑΜΑΝΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. 48909 (6) 

Κήρυξη αναδασωτέας έκτασης 50 στρεμμάτων στη θέση «Κατσίκα» της 
Κοινότητας Ν. Τενέδου του Νομού Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος της Χώ¬ 
ρας. 

3. Τις διατάξεις του Ν. 998/79 «περί προστασίας των δασών κ.λπ» 
και ειδικότερα 

α) του άρθρου 41 παρ. 1. 

β) του άρθρου 38 παρ. 1. 

4. Τις διαταγές του Υπουργείου Γεωργίας. 

α) 160417/1180/8.7.80, β) 182447/3049/24.9.80 

5) Την 3986/22.10.87 πρόταση του Δασαρχείου Πολυγύρου, απο¬ 
φασίζουμε: 


Κηρύσσουμε αναδασωτέα, με σκοπό την προστασία για την αναδη¬ 
μιουργία της δασικής βλαστήσεως που καταστράφηκε ολοσχερώς από 
πυρκαγιά την 25.9.87, δημόσια δασική έκταση εμβαδού πενήντα 
στρεμμάτων (50 στρ.) που βρίσκεται στη θέση «Κατσίκα» της περιφέ¬ 
ρειας της Κοινότητας Ν. Τενέδου του Νομού Χαλκιδικής που προσδιορί¬ 
ζεται από τα στοιχεία Α, Β, Γ, Δ, Ε, Α και έχει όρια: 

Ανατολικά: Με δασική εποικιστική έκταση. 

Δυτικά: Με δασική εποικιστική έκταση. 

Βόρεια: Με δασική εποικιστική έκταση. 

Νότια: Με γεωργικές καλλιέργειες, όπως φαίνεται στο συνημμένο 
διάγραμμα που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πολύγυρος, 17 Νοεμβρίου 1987 
Ο Νομάρχης 
ΓΙΩΡΓΟΣ ΚΙΡΚΟΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΑΠ/ΠΜ 45259/2572 ( 7 ) 

Τροποποίηση του ρυμοτομικού σχεδίου Θεσ/νίκης, στα Ο.Τ. που περι¬ 
κλείονται από τους δρόμους Ολύνθου - Ιπποδρομίου και ανωνύμου, 
με το χαρακτηρισμό χώρου Νηπιαγωγείου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις α) του Ν.Δ/τος της 17 Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3, 29 και 70 β) της παραγρ. 2 του άρθρου 4 του Ν. 622/1977 (ΦΕΚ 
171/Α). 

2. Τις δ/ξεις του Α.Ν. 314/68 (ΦΕΚ 47/Α) όπως τροποποιήθηκαν 
και συμπληρώθηκαν με το υπ’ αριθμ. 1018/71 Ν.Α/γμα (ΦΕΚ 
220/Α) και με την παρ. 3 του άρθρου 34 του Ν. 1577/85 (ΦΕΚ 210/ 

3. Τις διατάξεις του υπ’ αριθμ. 183/1986 Δ/τος (ΦΕΚ 70/Α). 

4. Τις υπ αριθμ. 1929/1986 και 875/1987 γνωμοδοτήσεις του 
Δημοτικού Συμβουλίου Θεσ/νίκης. 


5. Την υπ αριθμ. 1408/1987 γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος του Νομού Θεσ/νίκης, αποφασί¬ 
ζουμε: 


Άρθρο 1 

Εγκρίνεται η τροποποίηση του ρυμοτομικού σχεδίου Θεσ/νίκης στα 
οικοδομικά τετράγωνα που περικλείονται από τους δρόμους Ολύνθου - 
Ιπποδρομίου και ανωνύμων με τον αποχαρακτηρισμό πεζοδρόμου και 
το χαρακτηρισμό αυτού και παρακείμενων χώρων, ως ενιαίου χώρου 
Νηπιαγωγείου, όπως τα παραπάνω με στοιχεία Α, Β, Γ, Δ, Ε, Ζ, Α ση¬ 
μειώνονται στο σχετικό τοπογραφικό διάγραμμα, με κλίμακα 1:500 
που θεωρήθηκε από το Δ/ντη Πολεοδομίας και που συνοπτικό του αντί- 
τύπο συνοδεύει την απόφαση αυτή. · 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 


Θεσσαλονίκη, 27 Νοεμβρίου 1987 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. 2580 (8) 

Ειδοποίηση για παρακατάθεση αποζημίωσης των φερομένων ως ιδιο¬ 
κτητών για τη διάνοιξη του ανωνύμου δημοτικού δρόμου μεταξύ 
των ΟΤ 76 και 77 του Σχεδ. Πόλεως Διστόμου. 

Ο ΔΗΜΑΡΧΟΣ ΔΙΣΤΟΜΟΥ 

Ειδοποιεί ότι: 

Με την αριθ. 4/1985 πράξη αναλογισμού της Πολεοδομίας Λιβα¬ 
δειάς που επικυρώθηκε με την αριθ. πρωτ. 4447/19.11.85 απόφαση 
της Νομαρχίας Βοιωτίας για την απαλλοτρίωση της έκτασης για τη 
διάνοιξη του ανωνύμου δημοτικού δρόμου μεταξύ των ΟΤ 76 και 77 
του Σχεδίου Πόλεως στο Δίστομο, κατέθεσε στο Ταμείο Παρακαταθη¬ 
κών και Δανείων υπέρ των φερομένων ως ιδιοκτητών, την αποζημίωση 
όπως καθορίστηκε με την αριθ. 94/1986 απόφαση του Μονομελούς 
Πρωτοδικείου Λιβαδειάς και εκδόθηκε το με αριθ. 18476/8.12.87 
γραμμάτιο σύστασης παρακαταθήκης, για το ποσό των δραχμών τριών 
εκατομμυρίων εκατόν οχτώ χιλιάδων (3.108.000). 

Δίστομο, 10 Δεκεμβρίου 1987 

Ο Δήμαρχος 

ΓΙΑΝΝΗΣ ΚΑΪΛΗΣ 

- + - 

(9) 

Ειδοποίηση παρακατάθεσης ποσού προσωρινής αποζημίωσης απαλλο- 
τριωθέντος ακινήτου στο Ν. Φθιώτιδας. 

Ανακοινούται ότι με το Νο 30836/22.10.87 Γραμμάτιο συστάσεως 
παρακαταθήκης του γραφείου Παρ/κών 0158 Λαμίας του Ταμείου 
Παρακαταθηκών και Δανείων, παρακατετέθη υπέρ των κληρονόμων 
Θεοδώρου Δήμου Χολέβα παρά του Παναγιώτου Αθ. Ζαγορίσιου η κα- 
θορισθείσα προσωρινή αποζημίωσις εκ δραχμ. 91.500 δυνάμει της υπ’ 
αριθμ. 447/1987 αποφάσεως του Μονομελούς Πρωτοδικείου Λαμίας 
διά το απαλλοτριωθέν ακίνητον 91,50 μ' παρά το 3ον χιλιόμετρον της 
Ν.Ε.Ο. Λαμίας - Αθηνών δυνάμει της υπ’ αριθμ. Λ 15549/2738 της 

2.12.1985 κοινής αποφάσεως του Υπουργού Οικονομικών και Βιομη¬ 
χανίας, Ενέργειοες και Τεχνολογίας που δημοσιεύθηκε στο 833/ 

31.12.1985 ΦΕΚ (τεύχος Δ') για τη σύσταση δουλείας, διελεύσεως πε¬ 
ζών και κάθε είδους τροχοφόρων προς σύνδεση με την οδό της μονάδος 
επισκευής κινητήρων και κατασκευής αμαξωμάτών του υπέρ ου η ως 
άνω απαλλοτρίωση και παρακαταθέτου Παναγιώτη Ζαγορίσιου κατοί¬ 


κου Λαμίας. Προσαρτάται το Νο 0930743/21.12.87 διπλότυπο εί¬ 
σπραξης του Δημοσίου Ταμείου Δικαστικών Εισπράξεων Αθηνών. 
Αθήνα, 21 Δεκεμβρίου 1987 
Ο Πληρεξούσιος Δικηγόρος 
ΑΛΕΞΑΝΔΡΟΣ ΚΩΝ. ΜΠΟΥΡΝΟΖΟΣ 
(Αριθ. διπλ. Δημ. Ταμ. Δικ. Εισπρ. Αθηνών 930743/21.12.87) 


Ειδοποίηση για την παρακατάθεση αποζημιώαεως από αναγκαστική 
απαλλοτρίωση (προσκύρωση) οικοπεδικού τμήματος στην Περιοχή 
Άνω Πόλης Θεσσαλονίκης. 

Δια της υπ’ αριθμ. 2294/1966 Πράξεως τακτοποιήσεως και αναλο¬ 
γισμού αποζημιώσεως οικοπέδων για την εφαρμογή του εγκεκριμένου 
σχεδίου Άνω Πόλης Θεσσαλονίκης του Πολεοδομικού Γραφείου Θεσ¬ 
σαλονίκης που κυρώθηκε με την υπ’ αριθμ. 64596/1967 απόφαση του 
Νομάρχη Θεσσαλονίκης, προσκυρώθηκε στην ιδιοκτησία Παναγιώτη 
και Πολύχρονη Μπράντζιου, και ήδη Παναγιώτη Δημητρακοπούλου, 
Μαρίας Ζαννή και Αιμιλίας Ζουμπουλίδου, οικοπεδικό τμήμα εμβαδού 
μ.τ. 7,5 εμφαινόμενο στην πράξη αυτή και στο συνοδεύον την Πράξη 
κτηματολογικό διάγραμμα με τα στοιχεία 5 - 6 - 7 - 5 ιδιοκτησίας κατά 
την πράξη Γεωργίου Μαριόγλου και κατ’ αντιδικίαν Θεοδώρου Μαριό- 
γλου, Καλούδας συζ. Τηλέμαχου Μποντζιόρλου το γένος Γεωργίου 
Μαριόγλου, Νικολάου Μαριόγλου και Μαλαματής συζ. Ιωάννου Κε- 
μπαπτζόγλου το γένος Γ εωργίου Μαριόγλου, υποχρεουμένων των ως 
άνω ιδιοκτητών εις αποζημίωση, λόγω της κατά τα άνω προσκυρώ- 
σεως εις την ιδιοκτησία τους του κατά τα άνω οικοπεδικού τμήματος. 

Διά της υπ’ αριθμ. 5925/87 αποφάσεως του Μονομελούς Πρωτοδι¬ 
κείου Θεσσαλονίκης που εκδόθηκε μεταξύ των παραπάνω φερομένων 
ιδιοκτητών, η προσωρινή τιμή μονάδος αποζημιώσεως του παραπάνω 
προσκυρωθέντος τμήματος οικοπέδου ορίστηκε σε 12.000 δραχμές το 
τετραγωνικό μέτρο. 

Διά του υπ’ αριθμ. 405480/25.11.87 γραμματίου συστάσεως πα¬ 
ρακαταθήκης κατατέθηκαν από τους Παναγιώτη Δημητρακόπουλο, 
Μαρία Ζαννή και Αιμιλία Ζουμπουλίδου στο Ταμείο Παρακαταθηκών 
και Δανείων Θεσσαλονίκης δραχμές 90.000 υπέρ των προαναφερθέ- 
ντων ιδιοκτητών - δικαιούχων και το σχετικό γραμμάτιο κατατέθηκε 
στη συμβολαιογράφο Θεσσαλονίκης Άρτεμη Μπουλάκη - θεοδωρίδου 
και συντάχθηκε η υπ’ αριθμ. 1616/1.12.1987 Πράξη καταθέσεως 
γραμματίου συστάσεως παρακαταθήκης. 

Για να λάβει γνώση κάθε δικαιούχος και για να επέλθουν οι νόμιμες 
συνέπειες να δημοσιευθεί νόμιμα η παρούσα ειδοποίηση στην Εφημερίδα 
της Κυβερνήσεως. 

Θεσσαλονίκη, 1 Δεκεμβρίου 1987 
Η Πληρεξούσια Δικηγόρος 
ΚΡΥΣΤΑΛΛΟ ΣΑΑΤΖΙΔΟΥ - ΚΩΤΟΥΛΑ 
(Αριθ. διπλ. Δημ.·Ταμ. Δικ. Εισπρ. Αθ. 930995/22.12.87) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




